**Notă informativă**

**la proiectul de hotărâre de Guvern**

**cu privire la aprobarea proiectului de lege pentru modificarea unor acte normative**

|  |
| --- |
| 1. **Autorul proiectului** |
| Prezentul proiect de hotărîre este elaborat de către Ministerul Agriculturii și Industriei Alimentare |
| 2. **Condiţiile ce au impus elaborarea proiectului de act normativ şi finalităţile urmărite** |
| Ca rezultat al demarării în Republica Moldova a reformei agrare din anii 90, persoanele ce au activat în gospodăriile agricole, au fost împroprietăriţi cu teren agricol, în conformitate cu prevederile art. 12, din Codul funciar nr. 828/1991.  Prin urmare, sitemele centralizate de irigare care asigurau irigarea terenurilor agricole sunt aplasate pe sectoarele de teren fărămițate, ce aparțin la un număr impunător de deținători de terenuri, care au creat un șir major de probleme în exploatarea efecientă al acestor sisteme. Sistemele centralizate de irigare au rămas în proprietatea statului, pe cînd terenurile pe care sunt aplasate acestea și care urmează a fi irigate, sunt în proprietate privată. Ca rezultat au degradat atît infrastructura de irigare, cît și s-a diminuat dramatic suprafața terenurilor agricole irigate.  Totodată, schimbarile climatice, secetele devin tot mai frecvente și severe pe întreg teritoriul Republicii Moldova, afectînd tot mai des culturile agricole, micșorînd productivitatea sau distrugînd în totalitate roada, diminuînd considerabil competitivitatea producătorilor agricoli.  Astfel, în prezent, sectorul de irigare existent, nu face fata cerințelor agricultorilor. Conform unor studii, pentru obținerea recoltelor relativ stabile, în conditiile Republicii Moldova, sunt necesare precipitații anuale în mărime de 750-800 mm, fata de 300-400 mm reale. În cazul insuficienței acestora, devin absolut necesare sistemele de irigare, care vor asigura cu cantitatea necesara de apa marea majoritate a sectorului. Potrivit analizelor facute, pentru asigurarea securității alimentare a țării, este necesară obținerea unor recolte stabile pe o suprafață de 300 mii hectare de terenuri irigabile, dar conform datelor disponibile, în 2020 s-au irigat doar aproximativ 7 mii ha, în 2022 s-au irigat doar aproximativ 7,8 mii ha, prin intermediul Sistemelor Centralizate de Irigare (SCI).  Surse de apa calitativă și terenuri pentru irigare disponibile sunt nevalorificate în plin potențial la moment. Sursele principale de apa pentru irigare: Nistru, Prut, rîulețele mai mici, lacurile de acumulare, rezervoarele, iazurile, per total dispun de cantități suficiente pentru a asigura necesarul de apă pentru irigarea terenurilor agricole, pentru întreaga suprafață, de terenuri estimate irigabile de 300 mii hectare. Doar în practica, această cantitate, nu este disponibila proporâional în perioada critica pentru irigare, a culturilor strategice.  Din aceste considerente, este foarte important de a lua în calcul disponibilitatea și utilizarea eficienta a resurselor de apa existente, cît si posibilitatea de a dezvolta capacități de reținere și acumulare a apei, în rezervoare noi alternative din interiorul țării, în sezonul cînd sunt ploi din abundență, și utilizînd la maxim capacitățiile sistemelor de irigare indiferent de tipul proprietății (private/publice), în acest fel rezolvînd/diminuînd parțial și problema pericolului de inundații, și lipsei umidității în sol în perioadele critice ale anului, creînd premise pentru implementarea măsurilor și acțiunilor, care vor asigura/crește competitivitatea sectorului.  Irigarea ofera perspective și oportunității de dezvoltare a sectorului agricol într-unul modern, durabil și competitiv, asigurand securitatea alimentară a țării și majorarea exporturilor de produse agricole  Astfel, în perioada post privatizării terenului agricol, în vederea exploatării şi întreţinerii reţelelor de irigaţie, cît și în interesul deținătorilor de terenuri (producători agricoli), a apărut necesitatea de a crea un mecanism de legătură dintre sistemele centralizate de irigare și deținătorii de terenuri (producătorii agricoli) pentru a folosi conform destinație acestor sisteme. Prin urmare Legea nr. 171/2010, reglementează mecanismul de constituire a asociaţiilor utilizatorilor de apă pentru irigaţii. Scopul prezentei legi este:  a) crearea unui cadru legal comprehensiv pentru constituirea şi funcţionarea asociaţiilor utilizatorilor de apă pentru irigaţii drept entitate juridică specifică;  b) stabilirea unei baze legale pentru a transmite în folosinţă gratuită asociaţiilor utilizatorilor de apă pentru irigaţii infrastructura de irigații și/sau desecare ce constituie obiectul domeniului privat al statului;     c) crearea unui mecanism eficient de gestionare a infrastructurii de irigaţii și/sau desecare aflate în proprietatea statului, precum şi a celei aflate în proprietate comună pe cote-părţi, prin constituirea asociaţiilor utilizatorilor de apă pentru irigaţii.  Totodată, pe parcursul implementării actului normativ menționat au apărut un șir de impedimente de ordin juridic și administrativ și anume:   * asocierea deținătorilor de terenuri care de țin în proprietate privată siteme de irigare inclusiv, asocierea sau transmiterea către asociațiile respective a sitemelor private sau publice a UAT; * constituirea asociaţiilor utilizatorilor de apă pentru irigaţii ce înglobează mai multe sisteme de irigare (publice, private); * constituirea asociaţiilor utilizatorilor de apă pentru irigaţii la nivel de sector al sistemului de irigare; * mecanism anevoios de constituire a asociaţiei și alegere a organelor de conducere a acestea, inclusiv și procedurele de înregistrare a unor modificări în organe de înregistrare la ASP; * reabilitarea și casarea infrastructurii de irigare; * evacuarea apei din sistemul de irigare la finele sezonului de irigare; * atribuirea voturilor în proces decizional; * transmiterea în comodat asociațiilor a sistemelor de irigare ce reprezintă proprietate publică a UAT și privată; * cumulul funcțiilor de conducere în cadrul asociațiilor pe perioada vacanței unor funcții de conducere; * competențile concrete a factorilor de decizie din cadrul asociațiilor; * dizolvarea asociaţiilor, etc.   În contextul celor nominalizate a apărut necesitatea modificării Legii nominalizate, pentru a face față provocărilor nominalizate mai sus.  Totodată, în ședința de lucru a membrilor Guvernului din 10 mai 2022 (procesul- verbal nr. 18), s-a pus în sarcina MAIA, ca în termen de o lună, să elaboreze și să promoveze un proiect de act normativ pentru modificarea Legii nominalizate, pentru a asigura tuturor agricultorilor accesul echitabil la resursele de apă pentru irigații și a soluționa și alte probleme din domeniu.  Prin urmare, MAIA a elaborat și a promovat proiectul de act normativ pentru modificarea Legii nominalizate, pentru a asigura tuturor agricultorilor accesul echitabil la resursele de apă pentru irigații și a soluționa și alte probleme din domeniu, care a fost aprobat de legiuitor prin Legea 334/2022.  Totodată, în urma sezizărilor din partea producătorilor agricoli, AUAI, s-a constat că sunt deținători de terenuri care au benificiat de faptul că terenurile acestora au fost amenajate, cu suportul de la bugetele publice, sau a dotatorilor străini, sau au fost împroprietăriți cu terenuri amenajate cu infrastructura funcțională de irigaţii și/sau desecare (SCI), aflată în proprietatea statului sau a unităților administrativ-teritoriale, gestionate la momet de AUAI în baza contractelor de comodat, fără a fi membri în cadrul asociațiilor respective, sau care nu își asumă anumite cheltuieli pentru întreținerea și exploatarea infrastructurii respective. Totodată în anii cu anumite calamități naturale, cum ar fi seceta, pretind de la stat compensații pentru roada compromisă.  Astfel a apărut necesitatea ca în cazul terenurilor amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionate la momet de AUAI în baza contractelor de comodat, proprietarii acestor terenuri să achite cotizația de membru în cazul cînd acește sunt membrii ai AUAI sau să achite asociației o cotizație anuală pentru terenurile amenajate cu infrastructura funcțională de irigaţii și/sau desecare în cazul cînd nu sunt membri ai AUAI, destinată întreținerii și expluatării inrastructurii respective.  Deasemenea, au prvenit un șir de sesizări de la crescătorii de animale privind diminuarea suprafețelor ocupate cu pășuni și fînețe ca rezultat al înstrăinării sau transmiterii acestora în arendă de către consiliile locale, cu schimbarea modului de folosință a acestora, în teren arabil și cultivarea culturilor agricole.  Prin urmare a apărut necesitatea ajustării **Codului civil nr. 1107/2002, care reglementează relațiile de arendă, Codului funciar nr. 828/1991, care reglementează schimbul modului de folosință a terenurilor agricole și Codul contravențional, care prevede sancțiuni pentru contravenții pentru încălcarea regimului de exploatare a pășunilor și fîneților.**  **Deasemenea, se propune de ajustat și Legea zootehniei nr. 213/2022 în partea ce ține de întroducerea obligativității consiliului local ca** pînă la finele lunii martie să aprobe Planul lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie a parcelelor de pașunat), conform legislaţiei cu privire la păşunat şi cosit, consultată preventiv cu deținătorii de animale.  Totodată, autoritatea executivă a administraţiei publice locale, anual, pînă la începerea perioadei de pășunat, urmează să aducă la cunoștință deținătorilor de animale și altor părţi interesate, Planul anual aprobat a lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie), prin publicarea acestora în modul stabilit de legislație, prin plasarea acestora pe pagina web oficială, prin afişare la sediul lor într-un spaţiu accesibil publicului şi/sau prin difuzare în mass-media centrală sau locală, după caz, precum şi prin alte modalităţi stabilite de legislație.  În cazul neîndeplinirii acțiunilor nominalizate de către autoritățile publice locale în termenii stabiliți se propune de sancționat persoanele cu funcții de răspundere din cadrul acestora, de la 250 la 500 unităţi convenţionale.  Prin urmare se propune de completat Codul contravențional cu un articol nou 1262 care ar prevedea sancțiuni pentru neaprobarea Planului lucrărilor de întreţinere, ameliorare şi exploatare raţională a păşunilor și fînețelor publice și neaducerea acestuia la cunoștință deținătorilor de animale și altor părți interesate.  Sanțiunile respective urmează a fi constatate de Inspectoratul pentru Protecția Mediului, astfel se ajustează conținutul art. 405 din Codul contravențional. |
| **3.Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de hotărâre de Guvern cu privire la aprobarea proiectului de lege pentru modificarea unor acte normative, instituie cadrul juridic al Republicii Moldova în domeniu reglementat și nu contravine principiilor de funcționare a pieții interne a Uniunii Europene și nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| În scopul stabilirii unei baze legale pentru achitarea/colectarea de cotizații anuale pentru terenurile amenajate cu infrastructura funcțională de irigaţii și/sau desecare, cît și creării unui mecanism eficient de gestionare a infrastructurii de irigaţii și/sau desecare aflate în proprietatea publică și privată, precum şi a celei aflate în proprietate comună pe cote-părţi, prin constituirea asociaţiilor utilizatorilor de apă pentru irigaţii, se propune modificarea Legii nr. 171/2010, după cum urmează:  Se completeazăArticolul 30, aliniatul (1) cu litera j) care reglementează că veniturile Asociațiilor se formează inclusiv din cotizațiile anuale pentru terenurile amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat.  Totdată, se completează cu articolul 331), ce ține decotizațiile anuale pentru terenurile amenajate cu infrastructura funcțională de irigaţii și/sau desecare, proprietate publică  Conform prevederilor prezentului articol:   1. Asociaţia percepe o cotizaţie anuală de la proprietarii terenurilor, din aria de deservire a Asociației, amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat, care nu sunt membri ai Asociației. 2. Mărimea cotizației nominalizată în aliniatul (1) se calculează și se achită în aceleași condiții ca și cotizația de membru al Asociației în conformitate cu prevederile art. 31 din legea dată.   Deasemeea, s-a intervenit cu unele modificări la art. 34, ce se referă la registrele ținute de Asociații prin completarea cu litera a1) ce ține de stabilireaproprietarilor de terenuri, din aria de deservire a Asociației, amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat, care nu sunt membri ai Asociației.”;  Totodată, în scopul transparenței în procesul decizional, monitorizării și aplicării legislației, s-a intervenit cu modificări în art. 36 și art. 40, ce țin de monitorizarea și supravegherea activităților Asociațiilor.  Astfel, unitatea de monitorizare şi supraveghere din cadrul autorității administrative care gestionează în numele statului infrastructura de irigații și/sau desecare aflată în proprietatea publică a statului, care la moment este Agenția „Apele Moldovei”, va aproba anual aria de deservire a Asociație, ce înglobează terenuri amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat.  Totodată, în Registrul asociaţiației utilizatorilor de apă pentru irigaţii, ținut de unitatea de monitorizare şi supraveghere, va fi completat cu detalii privind starea infrastructurii proprietate publică transmisă în folosinţă (comodat) Asociaţiei, inclusiv aria de deservire, ce înglobează terenuri amenajate cu infrastructura funcțională de irigaţii și/sau desecare.  Deasemenea, prin proiectul respective sepropune ajustarea **Codului civil nr. 1107/2002, care reglementează relațiile de arendă, prin completarea art.** 1288 cu un aliniat nou, care ar prevedea că,terenuri cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe, proprietate publică, se transmit în arendă la licitaţie prioritar deţinătorilor de animale care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitară veterinară.”  Totodată, se propune ajustarea art. 73 din Codul funciar **nr. 828/1991, cu un aliniat nou, care reglementează schimbul modului de folosință a terenurilor agricole, care prevede că, s**e interzice schimbarea modului de folosință a terenurilor cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe proprietate publică. Deținătorii acestor terenuri sunt în drept să efectueze lucrări de ameliorare a acestora.  **Deasemenea, se propune de completat alin 1) al art. 6 din Legea zootehniei nr. 213/2022 cu două aliniate noi (11)** și **(12), ce țin de întroducerea obligativității consiliului local ca** pînă la finele lunii martie să aprobe Planul lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie a parcelelor de pașunat), conform legislaţiei cu privire la păşunat şi cosit, consultată preventiv cu deținătorii de animale.  Totodată, autoritatea executivă a administraţiei publice locale, anual, pînă la începerea perioadei de pășunat, urmează să aducă la cunoștință deținătorilor de animale și altor părţi interesate, Planul anual aprobat a lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie), prin publicarea acestora în modul stabilit de legislație, prin plasarea acestora pe pagina web oficială, prin afişare la sediul lor într-un spaţiu accesibil publicului şi/sau prin difuzare în mass-media centrală sau locală, după caz, precum şi prin alte modalităţi stabilite de legislație.  În cazul neîndeplinirii acțiunilor nominalizate de către autoritățile publice locale în termenii stabiliți se propune de sancționat persoanele cu funcții de răspundere din cadrul acestora, de la 250 la 500 unităţi convenţionale.  Prin urmare, se propune de completat Codul contravențional cu un articol nou 1262 care ar prevedea sancțiuni pentru neaprobarea Planului lucrărilor de întreţinere, ameliorare şi exploatare raţională a păşunilor și fînețelor publice și neaducerea acestuia la cunoștință deținătorilor de animale și altor părți interesate.  Sanțiunile respective, urmează a fi constatate de Inspectoratul pentru Protecția Mediului, astfel se ajustează conținutul art. 405 din Codul contravențional.  Aprobarea modificărilor propuse prin proiectul respectiv, are drept scop crearea unui cadru legal pentru suplinirea veniturilor asociațiilor (AUAI), precum și crearea unui mecanism eficient de gestionare a infrastructurii de irigaţii și/sau desecare, proprietate publică, transmisă în comodat AUAI.  Totodată, proiectul respectiv, are ca scop crearea unui cadru legal privind administrarea și gestionarea efecientă a terenurilor cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe proprietate publică, fără diminuarea suprafeței acestora nemotivat. |
| **5. Fundamentarea economico-financiară** |
| Implementarea prevederilor prezentului proiect al hotărîrii Guvernului nu necesită cheltuieli suplimentare de la bugetul public. |
| **6. Modul de încorporare a actului în cadrul normativ în vigoare**  Ca rezultat al aprobării proiectului nu va fi necesară modificarea sau abrogarea a careva acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul de hotărâre de Guvern cu privire la aprobarea proiectului de lege pentru modificarea unor acte normative, a fost plasat pe pagina web oficială a Ministerului Agriculturii și Industriei Alimentare www.maia.gov.md. compartimentul Transparenţa decizională, directoriul Proiecte de documente. |
| **8. Constatările expertizei anticorupție** |
| Proiectul, în conformitate cu art. 35 al Legii nr. 100/2017 cu privire la actele normative, va fi expediat Centrului National Anticorupție petru a fi supus expertizei anticorupție. |
| **9. Constatările expertizei de compatibilitate** |
| Proiectul nu cade sub incidența art. 36 din Legea nr. 100/2017 cu privire la actele normative. |
| **10. Constatările expertizei juridice** |
| Proiectul în conformitate cu art. 37 al Legii nr. 100/2017 cu privire la actele normative, va fi expediat Ministerul Justiției pentru a fi supus expertizei juridice. |
| **11. Constatările altor expertize**  Proiectul a împreună cu Analiza impactului asupra proiectului de hotărîre a Guvernului pentru modificarea unor acte normative a fost examinat și susținut condiționat în Grupului de lucru al Comisiei de stat pentru reglementarea activității de întreprinzător în ședința din 16 mai 2023. |

**Viceprim-ministru,**

**Ministru Vladimir BOLEA**